CELEX: 62010CA0385
Language: fi
Date: 2012-10-18 00:00:00
Title: Asia C-385/10: Unionin tuomioistuimen tuomio (viides jaosto) 18.10.2012 (Consiglio di Staton (Italia) esittämä ennakkoratkaisupyyntö) — Elenca Srl v. Ministero dell’Interno (Tavaroiden vapaa liikkuvuus — Määrälliset rajoitukset ja vaikutukseltaan vastaavat toimenpiteet — Tulisijojen ja savuhormien sisäpinnoitteet — CE-vaatimustenmukaisuusmerkinnän puuttuminen — Myynnin kieltäminen)

8.12.2012   
            
            
               FI
            
            
               Euroopan unionin virallinen lehti
            
            
               C 379/3
            
         Unionin tuomioistuimen tuomio (viides jaosto) 18.10.2012 (Consiglio di Staton (Italia) esittämä ennakkoratkaisupyyntö) — Elenca Srl v. Ministero dell’Interno
   (Asia C-385/10) (1)
   
   (Tavaroiden vapaa liikkuvuus - Määrälliset rajoitukset ja vaikutukseltaan vastaavat toimenpiteet - Tulisijojen ja savuhormien sisäpinnoitteet - CE-vaatimustenmukaisuusmerkinnän puuttuminen - Myynnin kieltäminen)
   2012/C 379/04
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Kantaja: Elenca Srl
   
      Vastaaja: Ministero dell’Interno
   
      Oikeudenkäynnin kohde
   
   Ennakkoratkaisupyyntö — Consiglio di Stato — Rakennusalan tuotteita koskevan jäsenvaltioiden lainsäädännön lähentämisestä 21.12.1988 annetun neuvoston direktiivin 89/106/ETY (EYVL L 40, s. 12) 2 artiklan, 4 artiklan 2 kohdan sekä 5 ja 6 artiklan tulkinta — Tuotteet, joita direktiivissä säädetyn kaltaiset yhdenmukaistetut standardit eivät koske — Kansallinen lainsäädäntö, jossa kielletään sellaisten tulisijojen tai savuhormien muovisten sisäpinnoitteiden markkinoille saattaminen, joissa ei ole CE-merkintää
   
      Tuomiolauselma
   
   
               1)
            
            
               Rakennusalan tuotteita koskevan jäsenvaltioiden lainsäädännön lähentämisestä 21.12.1988 annettua neuvoston direktiiviä 89/106/ETY, sellaisena kuin se on muutettuna 29.9.2003 annetulla Euroopan parlamentin ja neuvoston asetuksella (EY) N:o 1882/2003, on tulkittava siten, että se on esteenä kansallisille säännöksille, joissa toisesta jäsenvaltiosta peräisin olevien, pääasiassa kyseessä olevien kaltaisten rakennusalan tuotteiden myymisen edellytykseksi asetetaan järjestelmällisesti CE-merkinnän kiinnittäminen tuotteeseen.
            
         
               2)
            
            
               SEUT 34–SEUT 37 artiklaa on tulkittava siten, että ne ovat esteenä kansallisille säännöksille, joissa toisesta jäsenvaltiosta peräisin olevien, pääasiassa kyseessä olevien kaltaisten rakennusalan tuotteiden myymisen edellytykseksi asetetaan järjestelmällisesti CE-merkinnän kiinnittäminen tuotteeseen.
            
         
      (1)  EUVL C 274, 9.10.2010.